66

ISIGIDIMI SAMAXOSA, SEPTEMBER 1, 1887.

Into engumangaliso yile yokuba u Sir G-. Sprigg, inteto yake ibe nesihlahla esivela kwabamtumele ingxelo eziti— “ Ubunxila kokona bukulileyo ngoku kunoko bekunjalo zingekavalwa ezindawo zavalwayo.” Isimanga ke eso. Abafundisi abahamba pakati kwabantu babo ngeveki, bati bona eyabo ingxelo—“ Ngoku abantu banengqondo eziqabukileyo zokuba namhla bengasanxili.” Bakwa nqina ababambi ukuba abasaboni beve zinto zilumezisa amazinyo ngezindlela zinenkanti ezivaliweyo, njengoko fudula kunjalo ngapambili. Kanti noko kutiwa—“ Bumandundu ngakumbi ubunxila ngoku.” Ukuba ke bungaba buko, buhleli ndaweni iyintoni na lento bungabonakaliyo? Ingxelo ezeleyo ebonisa ukuba ukuvalwa kwendawo ezivaliweyo kube luncedo ingafunyanwa kwi pepa le Secretary yengqu- ngqutela yabafundisi, kanjalo ikwako kumapepa anjenge *Argus* ne *Cape Times.* Kodwa ke eyona nto iyintloko asiluhlobo emiswa ngalo lento zingxelo ezipambeneyo nazo ngokwazo zabaxelela u Rulumente malunga nokuvalwa kwe nkanti, nento ekuvele yona kulonto pakati kwalo mabalana. Eyona nto yokukangelwa yile yokuvulela ukuba kurwetywe ngotywala pakati kwabantu abazidenge nabasuke imvuma nje kodwa, ngento esekuko iziganeko zamava ayo. U Rulumente osukuba enqwenela ukunga abantu abapantsi kwake bangonwaba, balungelwe, yimfanelo yake ukubakangelela abo bantu kwinto ezinjalo, etabatela kwizizatu zamapoma enyaniso ezimiswayo ngento esukuba inje ngale yotywala, abe ngokwenjenjalo ekangelela abo bantu bake.

UKUCOLACOLA.

Amaduntsuduntsu.—Liti ipepa eliyi *Utengage Times* ite indoda engu John Walsh igoduka isiya edolopini yase Tinara ivela kuzingela, yetu kumadoda amabini antsundu, ate akuyibona ayivulela ituba ukuba icande pakati kwawo, aye nawo ebekisa kwangase Tinara. Ite yakulunga pakati kwawo, irakele enye isiti—“ Beta!” akuba, encaze necuba, ete yalilandula. Kute emva koko, yasel’itshotshobela enye, yati yona kulowo—“ She- nxela paya, ndokudubula mna! ” Ute lowo kwakusitshiwo kuye wasel’enxamela ukubeta, wasel’elumeka ngompu umlungu kwa oko, emdubula emilenzeni, watsho walala pantsi endleleni eyinxwelera, wavakala evulela ekala. Omnye wabonakala ekamuluka, erole induku, watsho *“ mba* ” kunene emagxeni kumlungu, waza ke umxosa lowo wabetwa ngesikanda sompu, yapuka nentonga leyo, yaba- leka londoda yela ehlatini, yaza inxwelera leyo yasala ilele endleleni apo. Lento kwasa umlungu lowo eya kuyibika komkulu. Omnye lowa wela kwa ntsiza akudange kuva- kale nto ngaye.

Abenzakeleyo eminxunyeni.—Ati amapepa kuko amadoda amahlanu antsundu aququnjelwe zimbumbulu zokududumisa umhlaba. Kute kuba bekungatelekelelwe nto ngababantu kuba zazifakwe ngumlungu otile akazi- dudumisa, suke kwatsha kwakuba kusetyenzwa, kwenza- kala abobantu bobahlanu. Omnye ngati uyakupulukana nengalo nemilenze yonke lonto. Abane benzakele kunene kwindawo ngendawo. Bonke basiwe e Hospitaleni.

Ozibulele ngokuncama.—Ati amapepa kuko ndoda itile kwele golide Witwaterstrand ifunyenwe isisimpukumpa esingenantloko, emva kokuba kwakuvakele isitonga sompu, kanti izidubule nge danamayiti. Kutiwa ite isapilile yamane izililela ngenteto eziti—Yati mhla yeza e South Africa ivela e Australia yecita i £120 kanti akukonto iya kuyibuyela kulonto; ke namhla ite nokuza kunka kweli yayisel’iyinto eyeza ibadula ngenyawo, ehamba ixwaye incawa emagxeni, ingumpa wezala, ukuvela kwayo e Delagoa Bay, apo ibisebenza kwaloliwe kwelozwe.

Ingozi yompu.—Kutiwa ute u Mr. no Mrs. Law base Cambridge besalungisa izitulo zabo endlwini, kanti kuko umpu omi egumbini, unxashiwe suke wawa pantsi, le kata ilahle ku Mrs. ngasemva, nokoke selebuy’epila kwakona.

Indudumo nombane.—Ati amapepa kuke kwako indudumo enkulu eke yako ngase Rini, ote umbane watsho kwakubi kumfo obe hamba nenqwelo u Mr. Arthur Lee, ekwabetwa inkabi ezi 15 esipanini sake, kwafa za ntlanu kwa oko, waza umbexeshi wafunyanwa elaliswe ngomhlana efe isiduli, kodwa wabuya wavuka. Kwabetwa nomncunuba osesitiyeni sika Mr. Jolly, engekute ukuba awubehlanga ucinywe lomlilo, ngesitshile isitali sika Mr. Jones.

Imisebenzi yotywala bama xosa.—Amapepa axokozela kakulu ngomsebenzi oveliswe butywala bama Xosa obebuselwa e Bulu ngase Iwandle kule nyanga ifileyo. Ati kwakuko iqela labantsundu elaliyawahlanganisene kona ukuba lisele utywala, kwaza kwangeniswa ibekile endlwini ka Keosh, kwaye kuko umfo ekutiwa ngu Diniso, owasuka wayiqetula wayipalaza lobekile. Kute kwa oko wasel’ewelwa ngenteto zintombi ezimbini, ate kwakuba njalo, waqumba, wasel’erola imela, egwaza kuyo yonke into eyayi kulondlu wabahlaba kakubi abafazi ababini nomntu omnye oyindoda. Lowo uyindoda kwatiwa kata pezu kwebele ngasekohlo, nasetangeni, wenziwa inxwelera embi kanye, kodwa ke ugqityelwe equbela ekupileni.

Ukubungca kwababulali.—Ati amapepa kuko amadoda amabini awaye gwetyelwe ukufa kwango April odluleyo, ke lamadoda kwasa engaseko, abaleka ngobusuku be 19 ka August. Kuvakele isingqi sokumka kwawo kwi sentile le polisa lase luwuhlaba kwamanye, apuma kwedabalala ukusukela, kwakusekubonakala mtinzi mnye, ate abekisa kuwo ukudubula, nawo awuboniswa kukuti menye kombane. Emka omabini kwapela ngobobusuku. Ite enye yanxaxela kwinkosi etile yom Mpondo ite apo yapo- swa ngemicinga yenxanxosi kwasa isiwa kwase Mtata. Enye yayi ngekabonakali.

Utywala bama xosa e qonce.—Ati amapepa kuke kwako ityala lomqomboti kwakona pambi kwemantyi enkulu yase Qonce. Elityala namhla bekubanjwe u Joseph Mekeni, ngokutengisa utywala bama Xosa e Nyutawuni (Newtown) engena *license.* U Joseph lowo ufike wamelwa ngu Mr. Innes, nakuba kungancedanga nento le. Ite imantyi pambi kokunika isigwebo yabonisa isizatu sokusinda kwabanye ababe kwamangalelwe ngokutengisa kwabo umqomboti, ke namhla le into ayifani nezo kuba ubunqina bufezekile kanye. U Joseph udliwe i £15— engenazo ahlale inyanga ezintatu etolongweni. [Nango kambe amasi enu benzi nabaseli bomqomboti. Fan’ukuba limnyama namhlanje kulomfo ka Mekeni. Namhla uti, ukuwabiza—“ *Ngamasi omhlontlo."* Basinde kakubi aba- kwa Buluneli ababe banjwe kwango tywala, Ho! Wena!! Editor *Sigidimi!]*

Abapulukwe licam.—Ati amapepa apesheya kolwandle kute kwabuba maxego atile abe zizityebi e Nottingham ango Mr. no Mrs. C.—Ate akububa babuduzela kunene abantwana bawo ukuza kubuta amafa abo e Nottingham apo. Bafike bayimisa ngokuyimisa indlu leyo yakokwabo, ekute koko kupililinga, u Mrs. C. omncinane, wafumana kwigumbi elitile umngxubungu ate akawunqika wafumana umqulu weziteyizi (stays) ezidala, namapepa asongeneyo ancolileyo, kwanenwele, izinto awati ukuzicapukela oku akafana nanto, wasel’esiti mazikutshelwe pandle zitshiswe. Zatshiswa ke okunene, ekangele naye, sel’emane ezilungisa nangokwake ukuba zide zitshe kamsinya. Kute ngelinye ixa kwe petu elinye kula mapepa avutayo, “ *yo*! *lipepa lemali uvakele esitsho."* Kanti lelamashumi £50-—Basebe- pangisa ukuwopula. bafumana £800 kupela, ekubeni yonke lonto ib’ingamawaka amashumi matandatu eponti £60,000, indleko esimanga.

UQwitela olunamandla.— Kutiwa lipepa eliyi *pendent* kuke kwako uqwitela olunamandla kunene e Mount Frere, lunotuli, olubete Iwaxobula izinki ebezifulele izitali ezitsha, zasasazwa ezweni lonke zaqekezwa, zaya kulahlwa kumgama okude. Inxenye yopahla iye kuxinzelelwa kolwendlu ka Watson, Iwatsho lonakalisa kulondawo lubete kuyo, kodwa akwabiko mntu wenzakalayo.

Ukutinjwa.—Kutiwa kuko ityala elibe lisezijajini lendoda eyati yayinesikweliti se £13 kwatinjwa impahla yayo ngumsila wakomkulu. Kwatinjwa inkunzi zegusha, 9; incimba, 7; inkabi zenkomo, 11; amahashe, 2; inqwelwana yamahashe, nentambo zawo : nenqwelo enkulu; kwakunye negusha ndawonye nebokwe 230 zidibene.